VEGA og Live Nation præsenterer   
**Crystal Lake sender VEGA ned i metal-dybet**    
*Den 12. februar 2022 kan du opleve metalcore for fuld udblæsning i Lille VEGA, når tempospecialisterne i Crystal Lake skruer helt op for forstærkerne.* 

Japanske Crystal Lake udsendte sidste år albummet The Voyagers, der en genindspilning af numre fra tiden hvor den tidligere forsanger Kentaro Nishimura excellerede foran mikrofonstativet.

Bandet har siden 2002 udsendt deres hårdtslående metal, der trækker musikalske tråde til hardcore-scenen i midt 90’erne. I 2006 udgav bandet deres debutalbum, det anmelderroste *Dimension*, der inviterede dem på lange verdensturneer med metalmastodonter som Parkway Drive og The Ghost Inside.    
   
Med deres eminente fusioner af metalcore, progressiv-metal og deathcore har Crystal Lake opbygget en solid og dedikeret fanskare overalt i verden. Bandet har udgivet fem studiealbum, hvor det seneste er *Helix* sender lytteren på en tempofyldt blast beat-tur gennem både melodiske og progressive passager, der indeholder elementer fra genrer som nu metal og hiphop. Musikmagasinet New Noise storroste albummet og skrev:    
   
“There are few bands which could come close to matching the sheer energy expelled from this release and there is no doubt that jaws will be dropping all over the world when this album hits the shelves.”   
   
Med mesterlige vokalpræstationer fra forsanger Ryo Kinoshita og vanvittige energiudladninger, er Crystal Lake klar til at sende Lille VEGA lige lukt ned i metallens mørke katakomber.    
   
**Fakta om koncerten**           
Crystal Lake (JP)                 
Lørdag den 12. februar, 2022 kl. 21.00                   
Lille VEGA, Enghavevej 40, 1674 København V                   
Billetpris 250kr. + gebyr                   
Billetsalget starter i salg fredag den 22. juli kl. 11.00 via [vega.dk](http://vega.dk/), Live Nation og Ticketmaster